als_Latn dik_Latn sag_Latn
Në emailin e redaksisë së Portalb.mk kanë arritur disa dokumente të cilët prendendojnë shkelje ligjore nga Bexheti. I kontaktuar nga Portalb.mk, i njëjti ka mohuar të ketë pasur keqpërdorime gjatë punës së tij në komunë.
Blerim Bexheti është aktualisht antarë i kryesisë qëndrore të BDI-së, ish-Ministër i Drejtësisë dhe ish-Kryetar i Komunës Saraj. Bexheti i aderuar në BDI në 2008 me 500 vota nga PPD-ja e Veselit, është një ndër figurat më kontraverse të kësaj partie dhe figura më e përfolur pas Musa Xhaferit, në përgjimet e publikuara kohë më parë. Vlenë të theksohet se nuk është e rastit afërsia e Bexhetit me Xhaferin, pasi Blerimi njëherit është edhe dhëndër i Olloman Sulejmanit (ish-deputet i PPD-së) nga Kërçova i cili është në lidhje familjare me Musa Xhaferin po ashtu nga Kërçova, prandaj edhe Blerim Bexhetin e kanë llogaritur si kuadër të besueshëm të tyre.
Kariera e Blerim Bexhetit është e përndjekur me skandale dhe kriminalitet, gjatë gjithë kohës ka qenë i rethuar nga njerëz të kontrabandës dhe nëntokës për të cilat ka materiale të bollshme të cilat do ti publikojmë në periudhën në vijim.
Sot kemi përzgjedhur të publikojmë vetëm një nga mega skandalet e Blerim Bexhetit në periudhën kur ka qenë Kryetarë i Komunës Saraj. Nga të punësuar në komunë kemi siguruar Kontratën dhe gjithë dokumentacionin përkatës për lëndën në fjalë, mirëpo në pamundësi teknike për të bashkangjitur në e-mail dokumentacionin e plotë i kemi bashkangjitur vetëm disa elemente kryesore të këtij projekti skandaloz.
Blerim Bexheti si Kryetar Komune, në mënyrë kundër-ligjore i kishte dhënë tender në vlerë prej 810.000 euro, Shefit të Kabinetit të vet Bekir Muhamedi nga f.Shishovë, gjegjësisht kompanisë BEKOM BEKIR DOEL me seli po ashtu në f.Shishovë që figuron në emër të vëllaut Said Muhamedi dhe “rastësisht” kompania e ka emrin e BEKIRit. Tenderi në fjalë është paraparë për Regullimin e Shtratit të Lumit Vardar dhe Regullimin e Shtratit të Lumit Treska si dhe ndërtimin e kolektorëve për pastrimin e kanalizimit të f. Gllumovë, f. Shishovë dhe f. Gërçec.
Në bazë të dispozitave ligjore të RM-së vetë akti i dhënies së tenderit bashkëpunëtoreve të ngushtë ose familjarëve përbën praktikë koruptive dhe vepër penale. Me këtë akt, Blerim Bexheti ka bërë një mori shkelje ligjore, si Ligji për parandalimin e konfliktit të interesave, neni 3, neni 5, neni 7; Ligji për parandalimin e korupsionit, neni 31, neni 32, neni 38; si dhe vetë Ligjin për furnizime publike. Në bazë të këtyre shkeljeve mjafton që organet kompetente si Komisioni për parandalim të korupsionit, Prokuroria publike, Policia finaciare apo Reparti për krim të organizuar pranë MPB-së me automatizëm të ndërmarin masa të duhura hetimore dhe hapat e mëtutjeshë në bazë të ligjeve të RM-së.
Dhe sikur kjo të mos mjaftonte, projekti asnjëherë nuk u realizua, bile puna shkoi edhe më keq kur Komuna e Sarajit falsifikoi dokumentat përkatës, si regjistrat e ndërtimit, situacionet dhe gjitha dokumentat e tjera për të treguar para Ministrisë së transportit situacione fiktive kurse puna është realizuar, përderisa në praktikë kompania BEKOM BEKIR DOEL as që e kishte filluar punën. Të punësuar në Komunën e Sarait kanë konfirmuar se janë deryruar të nënshkruajnë dokumenta fiktive dhe të falsifikuara, gjithashtu janë falsifikuar edhe librat arkivor të komunës duke tentuar të mbulohet veprimtaria kriminele e Blerim Bexhetit dhe klanit të tij.
Kjo mund të shihet edhe në dokumentet e mëposhtme, gjegjësisht në Kontratën për cesion, Komuna kërkon nga MTL ti pagueht kompanisë BEKOM BEKIR DOEL situacioni në vlerë prej 15.000.000 denarë (240.000 euro) ndërsa në pasqyrën financiare nga buxheti i RM-së mund të shifet se kompania BEKOM BEKIR DOEL për projektin në fjalë ka realizuar situacionin në vlerë prej 6.938.072 denarë (110.000 euro) gjurmë të cilat më pastaj janë munduar ti mbulojnë me falsifikate dhe dokumenta fiktive.
Neve njëherit kemi dërguar edhe kallëzim penal në Prokurorinë themelore për rastin në fjalë, mirëpo të irituar për mos veprimin e prokurorisë detyrohemi që ti publikojmë veprimet joligjore të klanit Bexheti.
Në bazë të ligjit për vepra penale; Ligjit për procedim të veprave penale (të publikuar në g.z. nr 150 me 18.11.2010); kërkojmë nga organet kompetente si Komisioni për parandalim të korupsionit, Prokuroria publike, Drejtoria e Policisë finaciare, Agjencia për zbulim dhe kundërzbulim financiar, Reparti për krim të organizuar pranë MPB-së, që me automatizëm të ndërmarin masa të duhura hetimore dhe hapat e mëtutjeshë në bazë të ligjeve të RM-së.
Bexheti për Portalb.mk: Të pavërteta janë këto akuza!
I kontaktuar nga Portalb.mk, Blerim Bexheti ka mohuar të ketë pasur keqpërdorime gjatë punës së tij në komunë. Ai thotë që është i sigurtë në punën që ka bërë dhe është i pastër.
“Ju garantoj që nuk ka asgjë të vërtetë në këtë që thuhet për tenderin. Çdo institucion ka revizion dhe gjatë revizionit nuk është konstatuar asnjë shkelje. Kemi punuar pastër. Këto janë akuza të pabaza dhe nuk kanë të bëjnë me realitetin. Nuk kam bërë asnjë biznes e as kam dhënë tender në mënyrë jo-ligjore. Ata që akuzojnë le të dalin me emër dhe mbiemër të flasin” u shpreh Bexheti. /Portalb.mk /Skandal.al/
Ja dhe dokumentat:
* Pikëpamjet e shprehura në këtë publikim paraqesin mendimet dhe të drejtat e autorit, nuk reflektojnë domosdoshmërisht mendimet e redaksisë së Manastiri Lajm.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn